**Ulica mog djetinjstva**

Sada ću vam ispričati priču o mojoj ulici. Ulici kakvu pamtim iz najranijih svojih dana. Ispričat ću vam da je ulica djetinjstva važna. Reći ću vam da ćete svoju ulicu uvijek pamtiti. Kad su dani tužni, mislim na svoju staru ulicu.

Dok sam rasla, moja je ulica rasla sa mnom. Širila se od ulaznih vrata, preko maminog vrta s cvijećem i povrćem. Zastala je neko vrijeme na razgranatim krošnjama šljive i breskve na koju se moglo popeti. Uvijek pod budnim okom moje majke, istraživala sam skakavce u travi, skupljala mrave u teglicama i gledala kako stvaraju svoje male gradove u crvenoj zemlji. Čuvala sam čak i bubamare. Hranila sam ih ljepljivim crnim mušicama koje su živjele na nekom smrdljivom korovu.

Od vrta i voćnjaka, moj svijet se širio na košarkaško i nogometno igralište na kojem smo nas četvero, moja braća, mlađa sestra i ja, zajedno s hrpom djece iz susjedstva, organizirali s mojim tatom nogometne turnire i neke danas zaboravljene igre. Iza igrališta, i još dalje, uzdizalo se brdašce. Tamo smo gradili logore, pravili lukove i strijele i igrali se rata. Preživjeli smo. Osim razbijenih koljena i laktova i poneke kamenom razbijene glave, ništa loše nam se nije dogodilo. Valjda nas je Bog čuvao da se ne utopimo u obližnjem jezeru i da nas ne ugrizu poprilično opasne zmije koje su u brdu obitavale.

Ali nije moja ulica tu završavala. Vodila je, neasfaltirana i često blatnjava i puna rupa, prema gradu, prema školi. Nije bilo u njoj gradske rasvjete i svi su ispred kuća držali upaljena svjetla da bismo se mi, mali đaci, mogli vratiti sigurno kućama.

Poznavala sam svaki kamen, boju ograda, automobile u dvorištima i drveće usput. Znala sam u koliko koraka mogu prijeći udaljenost od omiljenog badema do napuštene kuće u kojoj smo igrali tenis i u kojoj smo jednom, pougljenim drvetom ostalim od nečijeg roštilja, napisali: Ivana + Toni i okružili svoj natpis velikim srcem.

**1. Poveži rečenice s vrstom rečenice u desnome stupcu.**

Sada ću vam ispričati priču o mojoj ulici. jednostavna neproširena

Ispričat ću vam da je ulica djetinjstva važna. jednostavna proširena

Preživjeli smo. nezavisnosložena

Nije bilo u njoj gradske rasvjete i svi su ispred kuća držali zavisnosložena

upaljena svjetla.

**2. Zadatak ima dva dijela.**

**a) U sljedećoj rečenici podcrtaj predikate dvama crtama, odredi granicu među surečenicama i zaokruži veznik.**

Ispričat ću vam da je ulica djetinjstva važna.

**b) Dopuni.**

U gornjoj su rečenici \_\_\_\_\_\_\_\_\_\_\_\_ surečenice.

Glavna surečenica glasi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zavisna surečenica glasi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Zadatak ima dva dijela.**

**a) U prvom odlomku teksta potraži i prepiši na crtu vremensku zavisnosloženu rečenicu.**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**b) Dokaži da je vremenska tako da zavisnu surečenicu preoblikuješ u priložnu oznaku vremena. Preoblikovanu rečenicu napiši na crtu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. U sljedećim rečenicama podcrtaj zavisnu surečenicu i zatim poveži rečenice s poretkom surečenica u desnom stupcu.**

Valjda nas je Bog čuvao da se ne utopimo u obližnjem jezeru. inverzija

Da se ne utopimo u obližnjem jezeru, valjda nas je Bog čuvao. umetnuta zavisna surečenica

Valjda nas je, da se ne utopimo u jezeru, Bog čuvao. uobičajeni poredak

**5. U sljedećim rečenicama podcrtaj zavisnu surečenicu i zatim odredi kojoj vrsti zavisnosloženih rečenica pripada svaka rečenica.**

a) Dok sam rasla, moja je ulica rasla sa mnom. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Tko je malen, svijet vidi velikim. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Igranje je kada mašeš rukama kao krilima. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d) Reći ću vam da ćete svoju ulicu uvijek pamtiti. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Podcrtani dio u sljedećim rečenicama zamijeni odgovarajućom zavisnom surečenicom. Ne zaboravi napisati zarez gdje je potrebno.**

a) Dobar istražitelj lako nađe skakavca.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Moja je ulica najljepša.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Djevojčica je otkrila ljepotu igre.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d) Hvatala sam crne i velike mrave.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. U sljedećim rečenicama podcrtaj zavisnu surečenicu i preoblikuj je u priložnu oznaku. Preoblikovanu rečenicu prepiši na crtu i odredi vrstu priložne oznake.**

a) Igrala sam se gdje je bilo dopušteno.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

priložna oznaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Kad bismo završili s igrom, sjedili bismo na betonskom stepeništu razgovarajući.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

priložna oznaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Na putu sam preskakala lokvice kao da sam zečić s kikicama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

priložna oznaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Preoblikuj sljedeće rečenice tako da podcrtanu priložnu oznaku zamijeniš zavisnom surečenicom i potom imenuj vrstu priložne rečenice nastale preoblikom.**

a) Blatnjava i puna rupa ulica je vodila prema gradu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

priložna rečenica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Po mraku su ljudi palili svjetla.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

priložna rečenica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Tata nas je organizirao kao trener vrhunskog nogometnog kluba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

priložna rečenica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Sljedeću rečenicu napiši u inverziji.**

Napisala sam prvo srce na zidu kad sam se prvi put zaljubila.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_